**Dr. Sanela Šadić, redovna profesorica, predsjednica**

**Dr. Suada Buljubašić, redovna profesorica, članica/mentorica**

**Dr. Nedreta Šerić, vanredna profesorica, članica**

Sarajevo, 02.7.2021.

**VIJEĆU FAKULTETA POLITIČKIH NAUKA**

**UNIVERZITETA U SARAJEVU**

Na osnovu člana 59 tačka m) Statuta Univerziteta u Sarajevu, a u skladu sa odredbama članova 59, 36, 40, 41, 42 i 43. Pravila o studiranju Trećeg ciklusa na Univerzitetu u Sarajevu, Senat je, na 25. elektronskoj sjednici održanoj 31.03. 2021. godine, donio Odluku o obrazovanju Komisije za ocjenu radne verzije doktorske disertacije (broj: 01-3-105/21) kandidata mr. Velimira Dugandžića, pod naslovom „RELACIJSKA PARADIGMA SUPERVIZIJE U PSIHOSOCIJALNOM RADU“ u sljedećem sastavu:

1. Dr. Sanela Šadić, redovna profesorica, predsjednica
2. Dr. Suada Buljubašić, redovna profesorica, članica/mentorica
3. Dr. Nedreta Šerić, vanredna profesorica, članica

U skladu sa članom 41. Pravila studiranja za treći ciklus studija na Univerzitetu u Sarajevu, dana 22.04.2021. godine zakazana je i održana prezentacija radne verzije projekta doktorske disertacije doktoranta Velimira Dugandžića. Nakon što su članovi Komisije saslušali izlaganje doktorskog kandidata Velimira Dugandžića o radnoj verziji projekta doktorske disertacije, kandidatu su sugerisane izmjene i dorade teksta radne verzije projekta doktorske disertacije.

Radna verzija doktorske disertacije je nakon što ju je kandidat korigirao u skladu sa sugestijama Komisije upućena na Univerzitet, na softversku provjeru, detekciju plagijarizma.

Na osnovu člana 43. stav (1) Pravila studiranja za treći ciklus studija na Univerzitetu u Sarajevu, Komisija je sačinila slijedeći

**IZVJEŠTAJ**

1. **Biografski podaci o kandidatu**

Mr. Velimir Dugandžić je rođen 10.12.1975. godine u Varaždinu u Republici Hrvatskoj. Nakon završetka općeg smjera Gimnazije u Varaždinu (1994) upisuje Edukacijsko Rehabilitacijski fakultet u Zagrebu, Smjer poremećaji u ponašanju - 1995 godine. Tokom studija je aktivno uključen u rad na preventivnom programu Modifikacija ponašanja putem igre u Zagrebu i Zaprešiću koji je provodila Udruga Igra u suradnji sa Centrom za socijalnu skrb Zagreb - Pešćenica. Kao rezultat rada objavljen je priručnik o istoimenom programu u kojem sudjeluje kao saradnik u izradi priručnika. Nakon završetka ERF-a upisuje znanstveni poslijediplomski studij na Ekonomskom fakultetu u Zagrebu smjer Teorija i politika marketinga (2000 godine). Magistrirao je na temu “Analiza uspješnosti marketinškog komuniciranja u javnim kampanjama za prikupljanje sredstava za osobe sa posebnim potrebama” 2004 godine. Paralelno sa završetkom poslijediplomskog studija dobija licencu za supervizorski rad i postaje punopravni član Hrvatskog društva za superviziju i organizacijski razvoj. Od 2004. do 2008. godine pohađa poslijediplomsku specijalističku edukaciju iz Gestalt psihoterapije i 2009. dobiva certifikat gestalt psihoterapeuta te postaje punoprani član Europske asocijalcije za gestalt psihoterapiju i dobija Europski certifikat iz psihoterapije koji dodjeljuje EAP - Europska asocijacija za psihoterapiju sa sjedištem u Beču, Austriji. Radio je u sustavu psihosocijalne skrbi (nevladinom i vladinom) u RH a od zadnjih 8 godina radio je kao ravnatelj Doma za odrasle osobe Jalžabet - državne ustanove koja skrbi o odraslim psihički bolesnim osobama. Radio je kao međunarodni trener, facilitator i supervizor (UN WOMAN BIH, UNICEF BIH, UNICEF HR) i kao supervizor i psihoterapeut u privatnoj praksi te međunarodni trener iz područja psihoterapije. Sudjelovao je u rezidencijalnim programima organiziranim od strane PGI - Pacific Gestalt Institute u Kaliforniji u SAD - u (2013-2019) gdje se dodatno educirao iz relacijskog pristupa u gestalt terapiji. Punopravni je član Komore psihoterapeuta Hrvatske sa dopusnicom za psihoterapijski rad sa odraslim osobama (2020).

Bibliografija:

1. Suradnik je u priručniku “Modifikacija ponašanja putem igre”, Antun Ilijaš, Nebojša Buđanovac, Zagreb, 1998., ISBN 953-97475-0-3

Koautor je dva znanstven rada vezano uz područje prevencije poremećaja u ponašanju:

1. Dugandžić, Velimir; Koller-Trbović, Nivex : Usklađenost vrste intervencija s procjenom čimbenika rizika kod djece i mladih u sustavu socijalne skrbi RH: socio-ekološki model

( Matching intervention with assessment of risk factors in children and youth in in Republic Croatia:socio-ecological model ) Izvor: Hrvatska revija za rehabilitacijska istraživanja (2008)

1. Koller-Trbović; Nivex, Nikolić, Branko; Dugandžić, Velimir: Procjena čimbenika rizika kod djece i mladih u riziku ili s poremećajima u ponašanju u različitim intervencijskim sustavima: socio-ekološki model ( Assessment of risk factors in children and youth in risk or with behaviour disorders in different intervention systems: socio-ecological model) Izvornik: Hrvatska revija za rehabilitacijska istraživanja (1331-3010) 45 (2009), 2; 37-54.

Koautor je stručnog članka vezano uz područje supervizije na preventivnom programu:

* 1. Hip; Tatjana; Rosandić; Andreja; Kuftinec; Margareta; Šeni; Jasmina; Puđa; Nela; Dugandžić; Velimir; Popović; Maša: Supervizijski rad na projektu” Modifikacija ponašanja putem igre”; Kriminologija & socijalna integracija: časopis za kriminologiju, penologiju i poremećaje u ponašanju, [Vol. 7 No. 2, 1999.](https://hrcak.srce.hr/index.php?show=toc&id_broj=7600) Zagreb.

Učestvovao je na nekoliko domaćih i međunarodnih stručnih i znanstvenih konferencija:

* 1997. - Sudjelovao je u radu 1. slovenskog kongresa socijalne pedagogije, na Bledu, od 13. do 15. novembra 1997.
* 1999. - Aktivno sudjelovanje na 1. Hrvatskom kongresu socijalne pedagogije, na Opatiji od 25. do 27. marta1999. godine. Tema: Supervizija kao proces
* 1999. - Sudjelova je u radu seminara "Pomoć djeci i mladima s poremećajima u ponašanju u poslijeratnim uvjetima", održanom 24. i 25. juna 1999. godine u Čakovcu. Seminar je organiziralo Ministarstvo rada i socijalne skrbi Republike Hrvatske i UNICEF.
* 2000. - Aktivno sudjelovanje u radu ljetne škole pod nazivom "Socijalni rad s maloljetnim počiniteljima krivičnih djela” koji se održava u okviru Međunarodnog univerzitetskog centra Dubrovnik od 18. do 23. juna 2000. Tema: “Supervizija volontera koji rade s maloljetnim prijestupnicima”
* 2000. - Sudjelovao u radu međunarodnog znanstvenog skupa u Varaždinu, od 26. do 27. oktobra 2000. - pod naslovom "Tržišna demokracija u Hrvatskoj - stanje i perspektive”
* 2002. - Sudjelovao u radu stručnog seminara "Emocionalno zlostavljanje i zanemarivanje djece". Seminar je organizirao Državni zavod za zaštitu obitelji, materinstva i mladeži i Vijeće mladih Republike Hrvatske od 8. do 9. aprila 2002. godine. Seminar je vodila dr. Kari Killen iz Norveške
* 2006. - Sudjelovao na međunarodnom kongresu FICE u Sarajevu od 6. do 8. septembra 2006 .; tema konferencije bila je "Graditi pozitivnu budućnost usprkos teškoj prošlosti!”
* 2006. - Sudjelovao je na 1. hrvatskoj konferenciji o Superviziji "Supervizija - preduvjet kvalitete rada s djecom, mladima i obiteljima" kao jedan od sudionika pozvanih na okruglom stolu s temom "Supervizijau nevladinom sektoru", Opatija, 20. do 22. aprila 2006
* 2008. - Sudjelovao na 2. hrvatskoj konferenciji o Superviziji "Kvaliteta supervizije za kvalitetu psihosocijalnog rada", Opatija, od 23. do 25. oktobra 2008.
* 2009. - Sudjelovao na znanstvenom stručnom skupu "Podudaranje intervencija s potrebama djece i mladih na rizik" koji se održavao na Fakultetu za odgoj i odgoj i obrazovanje u Zagrebu.
* 2011. - Sudjelovao na konferenciji "Zdrav duh u zdravom tijelu" Zagreb, predavanje na temu:

"Gestalt terapija i napadi panike" i "Tjelesna psihoterapija i stres”

* 2011. - Sudjelovala je na 1. hrvatskoj konferenciji o psihoterapiji, uz radionicu koju je suorganizirao sa dr.sc. Aleksandrom Stevanović, na temu "Tijelo i psihoterapija - tijelo u psihoterapiji”
* 2012. - Sudjelovao na 3. hrvatskoj konferenciji o superviziji u Opatiji - sa radionicom u suvoditeljstvu s mr. Sunčanom Kusturinom na temu "Supervizor kao robna marka”
* 2013. - Sudjelovao na 2. hrvatskoj konferenciji o psihoterapiji s predavanjem "Tržište i vidljivost psihoterapije" - prezentacija panela (pozvani predavač)
* 2016. - Sudjelovao je u European Association for Psychotherapy kongresu za psihoterapiju u Zagrebu - "Autonomija i pripadnost".

naka.

* 2019 - Sudjelovao je u Europskom kongresu Gestalt terapije u Budimpešti - ”Fertile void where surprise is possible again”.

1. **Prikaz sadržaja doktorske disertacije**

Doktorska disertacija pod naslovom „Relacijska paradigma supervizije u psihosocijalnom radu“ je samostalna i naučno zasnovana studija koja pored teoretskog ima značajan empirijski karakter.

Doktorska disertacija je koncipirana na način da pored *Uvoda, Zaključaka, Literature i Priloga* sadži i pet poglavlja i to: *1. Metodološki pristup istraživanju, 2. Psihosocijalni rad, 3. Supervizija u psihosocijalnom radu, 4. Relacijska teorija*, i *5. Rezultati istraživanja.*

U popisu literature se nalazi 171 bibliografska jedinica od čega su: 68 knjige, 87 članaka iz različitih časopisa i zbornika, 6 doktorskih i specijalističkih radova te 10 on-line izvora koji su vezani uz zakonske propise i dokumente međunarodnih stručnih organizacija. Prilog doktorskoj disertaciji čine: instrumentarij - upitnici i skale korištene u procesu istraživanja kao i tablice transkripta i kodiranja kvalitatitivnog djela istraživanja.

U ovom radu su predstavljeni osnovni pojmovi vezani uz povjesni razvoj i savremene teorije psihosocijalnog rada te povijesni razvoj i teorije supervizije psihosocijalnog rada kao i razvoj i aspekti relacijske teorije u psihosocijalnom radu. U fokusu ove doktorske disertacije je odnos kao i važnost odnosa u superviziji stručnjaka pružatelja psihosocijalnih usluga. Kvantitataivnim i kvalitativnim istraživanjem identificirane su specifičnosti odnosa između supervizora i supervizanata tj. iskustva stručnjaka iz prakse koji sudjeluju u grupnim supervizijama ili ih vode kao supervizori/ice. Predstavljen je zakonski okvir supervizije psihosocijalnog rada u RH, standardi kvalitete socijalnih usluga u RH te specifičnosti očekivanja, zadovoljstva i nezadovoljstva supervizijom u kojoj sudjeluju.

**U uvodu i prvom poglavlju rada** **je predstavljen metodološki okvir doktorske disertacije u kojem su prezentirani problem, predmet i ciljevi istraživanja, hipoteze, indikatori, način istraživanja, te naučna i društvena opravdanost.**

Na osnovu znanstvenih i drugih saznanja o problemu konkretnog istraživanja, u ovom istraživanju istraženi su aspekti odnosa između supervizora i supervizanata u grupnoj superviziji u psihosocijalnom radu, koji su relevantni za zadovoljstvo supervizanata supervizijom koju primaju. **Recentna istraživanja odnosa i suradnje u superviziji sugerišu i ukazuju na visoku povezanost između supervizijskog odnosa i zadovoljstva supervizanata supervizijom,** kao i veliku povezanost između supervizijske alijanse/saveza i zadovoljstva supervizijom. Također, ukazuju i na veliku povezanost supervizijskog odnosa i spremnosti supervizanata na otvorenije izražavanje i dijeljenje osobnih tema u superviziji. Dosadašnji rezultati istraživanja također potvrđuju i ukazuju da će supervizanti s dobrim supervizijskim odnosom vjerovatno biti zadovoljni supervizijom. Teorijska podloga za istraživanje predmeta istraživanja bila je relacijska teorija u praksi u sistemu organizovane grupne supervizije u psihosocijalnom radu u Republici Hrvatskoj.

**Nastojalo se utvrditi kako je neposredno iskustvo supervizanata u području supervizijskog rada povezano s njihovim doživljajem supervizijskog stila koji supervizor prakticira. Također, utvrdilo se je kako je neposredno iskustvo stila rada supervizora u području supervizijskog rada povezano sa zadovoljstvom supervizijom od strane supervizanata.**

**Problem istraživanja vezan uz supervizante, a vezano uz superviziju, bio je i utvrđivanje povezanosti supervizantovog zadovoljstva supervizijom s percipiranim supervizijskim stilom supervizora i utvrđivanje povezanosti supervizantovog zadovoljstva supervizijom s posmatranim aspektima relacijskog ponašanja supervizora i supervizijskog saveza.** S obzirom da relacijski način rada podrazumijeva **uzajamni savez** uz temeljno poštivanje perspektive druge osobe − **pregovaranje o temama** unutar supervizije, fokus je bio stavljen i na utvrđivanje koliko se koriste znanja iz relacijske teorije o važnosti uzajamne odgovornosti u superviziji i pregovaranja o temama za održavanje dobrog saveza između supervizora i supervizanata.

**Fokus predmeta istraživanja** bio je stavljen i na utvrđivanje povezanosti dosadašnjeg supervizantovog iskustva sudjelovanja na superviziji s očekivanjima od supervizije, a vezano uz relacijske aspekte supervizijskog iskustva.

Što se tiče **problema istraživanja iz pozicije supervizora,** fokus je bio na utvrđivanju postojanja razlike između primjene relacijskog ponašanja u superviziji između supervizora sa i bez dodatne psihoterapijske edukacije, utvrđivanju povezanosti između supervizorovog stila i relacijskog ponašanja u superviziji, i utvrđivanju povezanosti između supervizorskog stila i senzibiliziranosti za iskustvo srama u superviziji.

U vezi relacijske teorije i primjene iste u praktičnom supervizijskom radu u okviru supervizije u psihosocijalnom radu, **nastojalo se utvrditi postojanje razlike u doživljaju relacijskih ponašanja između supervizanata i supervizora i utvrditi postojanje razlike u doživljaju senzibiliziranosti za iskustvo srama između supervizanata i supervizora, i dosadašnjeg iskustva sudjelovanja i vođenja supervizije.**

Pregled inozemne literature upućuje na zaključak da je do danas objavljeno više radova koji se bave razjašnjavanjem utjecaja različitih faktora relacijskog pristupa u superviziji na zadovoljstvo supervizijom i funkcionalnost supervizije kao mjesta za samoevaluaciju, učenje i rast na osobnom i profesionalnom planu. U Republici Hrvatskoj takvih istraživačkih radova nema. Sukladno tome te temeljem ranije navedenih nalaza postojećih istraživanja, predložen je model istraživanja aspekata odnosa u superviziji u kojem su varijable hipotetički raspodijeljene u prediktorske i kriterijske. Svrha je modela da opiše i pruža kontekstualan okvir primjene relacijske teorije u superviziji.

**Zadovoljstvo supervizijom se nije istraživalo kao izolirani samostalni fenomen,** već kao sastavni faktor relacijskog odnosa, kao i njegova povezanost s očekivanjima od supervizije, stila supervizora i supervizijskog saveza.

**Definirana je generalna hipoteza koja glasi:** „Zadovoljstvo odnosom između supervizora i supervizanta je posebno važno za kvalitetnu i uspješnu grupnu superviziju u psihosocijalnom radu. Supervizori koji svojim načinom i stilom rada ne pridaju značaj kvalitetnom i senzibiliziranom odnosu sa supervizantom dovode do toga da se postiže niža razina zadovoljstva supervizanata, a što se direktno odražava na kvalitetu supervizije i motiviranost za daljim učešćem u superviziji.“.

Pristup predmetu istraživanja je **multidisciplinaran.** Istraživanje je **teorijsko-emiprijsko i implementirane su metode općeznanstvenog saznavanja u svim fazama istraživanja.** S obzirom na cilj i svrhu kvalitativnog i kvantitativnog dijela istraživanja, ovo je istraživanje deskriptivno i asocijacijsko-korelacijsko. Njegova je svrha utvrditi povezanost i razlike između određenih pojava i/ili procesa. Cilj istraživanja bio je eksplanatorni.

Istraživanje je bilo realizirano u okviru društvenih znanosti, prije svega socijalnog rada, uz korištenje saznanja drugih znanosti i znanstvenih disciplina: psihologije, filozofije i psihoterapije. Iz ovog proizlazi i interdisciplinarni karakter istraživanja. Istraživanje u ovom radu bilo je teorijsko i empirijsko. Kroz različite faze istraživanja, kako bi se provjerile postavljene hipoteze, implementirale su se sve metode općeznanstvene spoznaje. Koristile su se sljedeće metode istraživanja za potrebe teorijskih istraživanja: historijsko-komparativna metoda, analiza sadržaja dokumenata, analitičko-deduktivna. Za potrebe emipirijskih istraživanja koristile su se metoda analize sadržaja dokumenata, statistička metoda i analitičko-deduktivna metoda. Kvalitativni dio istraživanja obuhvaća obradu podataka dobivenih putem fokusnih grupa. Koristila se analiza tematskog okvira, s obzirom da je tema unaprijed određena, te je ona „okvir“ za prikupljanje i analizu kvalitativne građe. Za potrebe obrade podataka izrađeni su pisani zapisi razgovora iz snimljenih audio zapisa, te su isti podvrgnuti kvalitativnoj analizi.

U kvantitativnom dijelu istraživanja postavljene hipoteze provjerene su **multivarijantnom analizom, korištenjem regresijske analize, eksplorativne faktorske analize te ostalih multivarijantnih analitičkih postupaka. Podaci su bili obrađeni pomoću metode deskriptivne statistike na način da se izračunaju aritmetičke sredine, standardne devijacije te apsolutne i relativne frekvencije prema pojedinom svojstvu. Podaci su bili obrađeni korištenjem SPSS/PC 23.0 programskog paketa.**

U kvalitativnom djelu istraživanja koristio se namjerni, heterogeni uzorak, na prigodnom broju stručnjaka - ukupno 20 supervizora i supervizanata s bogatim profesionalnim iskustvom, što je omogućilo kvalitetno prikupljanje informacija ključnih za razumijevanje cilja istraživanja. Provedene su tri fokusne grupe - dvije sa 6 članova i jedna sa 8 članova/ica. Jedna fokusna grupa bila je sastavljena od stručnjaka koji rade u području psihosocijalnog rada tj. supervizanata. Svi supervizanti bili su homogeni po statusu, odnosno stručnjaci psihosocijalnog rada zaposleni u Republici Hrvatskoj s iskustvom sudjelovanja u superviziji u psihosocijalnom radu, a heterogeni s obzirom na spol, dob i struku.

Dvije fokusne grupe bile su sastavljene od supervizora; pri tome jedna od supervizora bez dodatne edukacije iz psihoterapije, a druga fokusna grupa od supervizora koji su prošli edukaciju iz nekog psihoterapijskog pravca. Svi supervizori bili su homogeni po statusu supervizora, a heterogeni s obzirom na spol, dob, struku, vrstu završene edukacije iz supervizije, upisanu i/ili završenu edukaciju iz psihoterapije, iskustvo provedbe supervizije, i hetrerogeni s obzirom na sustav (vladin i nevladin sustav psihosocijalne skrbi) u kojem provode superviziju.

Uzorak kvantitativnog djela istraživanja sastoji se od 150 stručnjaka od čega 100 supervizanata i 50 supervizora. Supervizanti koji su sudjelovali u istraživanju su stručnjaci u području psihosocijalnog rada te su bili ili jesu supervizanti u okviru organizirane supervizije u psihosocijalnom radu. Ispitanici su bili heterogeni po iskustvu sudjelovanja u supervizijskoj grupi organiziranoj unutar sustava psihosocijalnog rada.

U ovom istraživanju korišteni su sljedeći mjerni instrumenti i za sve potrebne su se pribavile suglasnosti autora i za sve su provjerene metrijske karakteristike: Upitnik sociodemografskih i profesionalnih obilježja supervizanata, Upitnik sociodemografskih i profesionalnih obilježja supervizora, Upitnik o znanjima iz relacijske teorije, Upitnik o očekivanjima supervizanata od supervizije, Upitnik o supervizorskim stilovima i preferiranim supervizijskim stilovima, Skala za procjenu relacijskog ponašanja, Upitnik aspekata relacijske teorije u superviziji, Upitnik o zadovoljstvu supervizijom. Za kvalitativni dio istraživanja osmišljenji su predlošci s pitanjima za fokusne grupe sa supervizantima i supervizorima. Pitanja su bila otvorenog tipa, a postupak anoniman uz prethodnu pismenu suglasnost sudionika fokusnih grupa.

**U drugom poglavlju** *Psihosocijalni rad* u fokusu su pojmovno određenje, teorije i osnovni koncepti psihosocijalnog rada kroz povijesni razvoj, teorije psihosocijalnog rada, psihosocijalni rad i standardi kvalitete socijalnih usluga u RH. Zadnji dio ovog poglavlja se pobliže bavi pregledom savremenih tendencija psihosocijalnog rada u savremenim društvima. Prvenstveno je cilj bio istražiti na koji način se psihosocijalni rad razvijao u različitim društvenim i povjesnim okolnostima, koje su stručne i teorijske tendencije u kojim fazama utjecale na njegov nastanak, razvoj i načine konceptualitiranja identiteta socijalnog rada. Pored toga, nastojalo se utvrditi koji savremeni trendovi danas utječu na način kako se promišlja teorija i praksa psihosocijalnog rada i šta ona obuhvaća.

**U trećem poglavlju** *Supervizija u psihosocijalnom radu* je predstavljen povjesni razvoj koncepta supervizije, predstavljeni su teorijski pristupi superviziji u psihosocijalnom radu te specifičnosti grupne supervizije psihosocijalnog rada u Republici Hrvatskoj. U zadnjem djelu trećeg poglavlja predstavljena su istraživanja supervizije psihosocijalnog rada te specifičnosti i dosadašnja saznanja proizašla iz rezultata istraživanja.

**Četvrto poglavlje** *Relacijska teorija* pruža prvenstveno uvid u pojmovno određenje relacijske teorije kao i njene teorijske i filozofske temelje te različite manifestacije relacijske teorije u savremenim psihosocijalnim trendovima od socijalnog rada, psihoterapije, supervizije i drugih područja primjene relacijske teorije u radu sa ljudima. U središtu ovog dijela doktorske disertacije je filozofija odnosa Martina Bubera te definiranje aspekata i specifičnosti relacijske paradigme i relacijskih koncepata te ponašanja u superviziji u psihosocijalnom radu.

**U petom poglavlju** doktorske disertacije pod naslovom *Rezultati istraživanja* prezentirani su rezultati empirijskog istraživanja provedenog na području Republike Hrvatske, a kojim su obuhvaćeni stručnjaci psihosocijalnog rada zaposleni u vladinom i nevladinom sektoru.

Prikaz rezultata u poglavlju slijedi postavljene ciljeve istraživanja, od deskripcije socio-demografskih i profesionalnih obilježja supervizanata i supervizora, uključenost u dodatne edukacije iz supervizije i nekog psihoterapijskog modaliteta, prikaz rezultata o znanjima o relacijskoj teoriji kod supervizora, različitim aspektima relacijske supervizije i percepcije relacijskog ponašanja supervizora od strane supervizanata, percipiranje supervizijskih stilova tj. percipiranje vlastitog supervizijskog stila supervizora i percipiranje supervizorovog stila od strane supervizanta, te obilježjima preferiranog stila supervizora za supervizante, očekivanja od supervizije za supervizante, zadovoljstvo supervizijom za supervizante. Nakon toga su prezentirani rezultati kvalitativnog istraživanja. Na kraju su prezentirani podaci testiranja međusobne povezanosti rezultata u odnosu na specifične ciljeve istraživanja. Na osnovu kvantitativnih rezultata istraživanja ispitanika koji su supervizori su detektirane specifičnosti vezane uz sociodemografska i profesionalna obilježja te specifičnosti vezane uz znanja o relacijskoj teoriji, zastupljenosti relacijske paradigme u superviziji te samo procijenu supervizijskih stilova ispitanih supervizora. Rezultati istraživanja pokazuju da ispitani supervizori u velikom postotku **nisu upoznati te ne posjeduju jasnoću o znanjima iz relacijske teorije supervizije.** Rezultati istraživanja o zastupljenosti relacijske paradigme u superviziji, a vezano uz tri glavne dimenzije relacijske supervizije koje su autoritet i uzajamnost, relevantni podaci za superviziju i supervizorov primarni način sudjelovanja, pokazuju da supervizori sve tri dimenzije relacijskih aspekata supervizije procijenjuju srednjim prosječnim odgovorima te samim time po pojedinim specifičnim pitanjima iz upitnika se može zaključiti da ne postoji jasnoća ili tendencija ka relacijskim aspektima supervizije kao i da ne postoji jasnoća i senzibiliziranost za važnost emocionalnog iskustva srama i načina kako sa njime raditi unutar konteksta supervizije.

**Rezultati istraživanja supervizijskog stila supervizora** jasno su pokazali da je najzastupljenija samoprocijena supervizijskog stila kao atraktivnog (ATT), zatim interpersonalno senzitivnog stila (IS) i na zadnjem mjestu stila orjentiranog k cilju/zadatku (TO). Također da supervizori visoko važnim procjenjuju znanja iz relacijske teorije i prakse za supervizijski rad kao i da je interes za dodatnim educiranjem na tom području te spremnost da sudjeluju u edukaciji visoko izražena. Rezultati kvalitativnog djela istraživanja upućuju da postoje značajne razlike u načinu promišljanja supervizijskog rada i odnosa između skupina supervizora sa i bez dodatne edukacije i licence iz psihoterapije. Vidljivo je da su supervizori koji su ujedino i licencirani psihoterapeuti imaju znanja i svijesnost o dimenzijama i aspektima odnosa koji su očitovani u relacijskoj teoriji supervizije psihosocijalnog rada dok skupina supervizora koji nisu licencirani psihoterapeuti znatno drugačije vidi i promišlja aspekte relacijskog iskustva u superviziji te važnosti koje proizlaze iz navedenog. Pri čemu posebno do izražaja dolaze aspekti vezani uz važnost specifičnosti kulturnih aspekata i senzibiliziranost za važnost iskustva srama i kako sa tim iskustvima raditi unutrar grupnog supervizijskog konteksta.

Rezultati istraživanja vezani uz specifične ciljeve istraživanja sa uzorkom supervizora pokazali su što se tiče odnosa između znanja o relacijskoj teoriji i doživljaja vlastitog stila supervizora da je razina znanja o relacijskoj teoriji statistički značajno povezana s doživljajem osobnog stila supervizora orijentiranog na cilj tj. da supervizori koji iskazuju veću razinu znanja o relacijskoj teoriji više percipiraju osobni stil supervizora kao stil orijentiran na cilj. Povezanosti razine znanja o relacijskoj teoriji i percepcije osobnog stila supervizora kao atraktivnog odnosno interpersonalno senzitivnog se nisu pokazale statistički značajnim.

Analiza povezanosti između razine znanja o relacijskoj teoriji i aspekata relacijskog pristupa u superviziji je pokazala da ne postoji statistički značajna povezanost između razine znanja o relacijskoj teoriji i sva tri ispitivana aspekta relacijskog pristupa u superviziji: autoriteta i uzajamnosti, glavnog načina supervizorovog sudjelovanja te relevantnih podataka za superviziju.

Rezultati odnosa između aspekata relacijskog pristupa u superviziji i doživljaja vlastitog stila supervizora su pokazali da postoji statistički značajna povezanost između autoriteta i uzajamnosti kao aspekta relacijske teorije i percepcije osobnog stila kao interpersonalno senzitivnog. Ovaj aspekt relacijskog pristupa se nije pokazao statistički značajno povezanim s ostala dva stila supervizora - atraktivnim i stilom orijentiranim na cilj.

Aspekt relacijskog pristupa u superviziji koji se odnosi na glavni način supervizorovog sudjelovanja se nije pokazao statistički značajno povezanim s niti jednim od mjerenih stilova supervizora. Također, aspekt relacijskog pristupa u superviziji koji se odnosi na relevantne podatke za superviziju se nije pokazao statistički značajno povezanim s niti jednim od mjerenih stilova supervizora.

Nadalje rezultati testiranja razlika u procjeni znanja o relacijskoj teoriji s obzirom na pohađenje edukacije iz područja psihoterapije pokazali su da ne postoji statistički značajna razlika između supervizora sa i bez edukacije iz područja psihoterapije, odnosno da supervizori iskazuju podjednaku razinu znanja o relacijskoj teoriji neovisno o pohađanju edukacije iz područja psihoterapije.

Provjera razlika u primjeni aspekata relacijske teorije s obzirom na pohađanje edukacije iz područja psihoterapije je pokazala da ne postoji statistički značajna razlika u procjenama sva tri provjeravana aspekta relacijske teorije između supervizora koji su pohađali edukaciju iz područja psihoterapije i onih koji nisu: autoriteta i uzajamnosti, glavnog načina supervizorovog djelovanja i relevantnih podataka za superviziju. Rezultati testiranja razlika u procjenama vlastitih stilova kao supervizora s obzirom na pohađanje edukacije iz područja psihoterapije pokazali su da ne postoji statistički značajna razlika u procjenama sva tri ispitivana stila između supervizora koji su pohađali edukaciju iz područja psihoterapije i onih koji nisu.

Također analiza odnosa između procjene važnosti znanja iz relacijske teorije i prakse za supervizijski rad i razine znanja o relacijskoj teoriji je pokazala da ne postoji statistički značjna povezanost između navedenih varijabli. Rezultati su pokazali da ne postoji statistički značajna povezanost između procjene važnosti znanja iz relacijske teorije i prakse za supervizijski rad i procjena sva tri osobna stila supervizora - atraktivnim stilom, interpersonalno senzitivnim stilom i stilom orijentiranim na cilj.

Prilikom testiranja razlika u procjeni važnosti znanja iz relacijske teorije i prakse za supervizijski rad s obzirom na pohađenje edukacije iz područja psihoterapije, rezultati su pokazali da ne postoje statistički značajne razlike između supervizora sa i bez edukacije iz područja psihoterapije, odnosno da supervizori podjednako procjenjuju važnost znanja iz relacijske teorije i prakse za supervizijski rad neovisno o pohađanju edukacije iz područja psihoterapije.

Rezultati kvantitativnog istraživanja sa supervizantima pokazuju uz sve specifičnosti socio demografskih i profesionalnih obilježja supervizanata da su supervizanti uglavnom zadovoljni i definitivno zadovoljni dobitkom od supervizije u kojoj sudjeluju ili su sudjelovali, te da bi uglavnom istu sperviziju preporučili ili definitivno preporučili kolegama te da im je supervizija pomogla da postupaju učinkovitije u svojoj ulozi kao stručnjaci uglavnom i definitvno velika. Rezultati istraživanja pokazuju da su najizraženija očekivanja supervizanata od supervizije da supervizija unaprijedi njihovo razumijevanje i vještine rada sa korisnicima s kojima rade, da supervizija ima učinak poticanja njihovog profesionalnog razvoja kao stručnjaka, da dobivaju informacije iz različitih perspektiva vezanih uz njihov neposredan rad i osiguranje bolje kvalitete rada s korisnicima. Rezultati pokazuju da su očekivanja od supervizije uglavnom vezana uz obrazovno podučavajuću komponentu supervizije. Također procjena relacijskih ponašanja supervizora od strane supervizanata pokazuje da je percepcija relacijskog ponašanja supervizora sa kojima su imali prilike raditi relativno visoka te da je primjena relacijskih ponašanja zastupljena.

Rezultati istraživanja relacijskih aspekata supervizije u kojoj su supervizanti sudjelovali pokazuju da je dimenzija “autoritet i uzajamnost” procjenjena sa najvišim ocjenama a dimenzija “relevatni podaci za superviziju sa najnižim dok je srednje ocjenjena dimenzija “glavni način supervizorovog sudjelovanja”. Također da je dimenzija senzibiliziranosti za važnost emocionalnog iskustva srama u superviziji te važnosti da se o tome vodi dijalog tijekom supervizije procjenjena sa srednjim prosječnim odgovorom.

Rezultati istraživanja vezanih uz supervizijski stil i preferirani supervizijski stil upučuju da je najveći udio procjenjenih supervizora procjenjen kao atraktivan, zatim na drugom mjestiu interpersonalno senzitivan a na zadnjem orjantiran k cilju. To se poklapa i sa rezultatima istraživanja preferiranog supervizijskog stila.

Rezultati kvalitativnog istraživanja sa grupom supervizanata pokazuju da su specifičnosti iskustva i doživljaja supervizanata usko povezane sa glavnim odrednicama relacijskih aspekata i teorijskih postavki relacijske supervizije tj. da je supervizantima važna zastupljenost dimenzija relacijske supervizije koje se odnose na autoritet i uzajamnost. relevantne podake i supervizorov primarni način sudjelovanja iako ih ne imenuju na taj način. Ističu i neke druge multikulturne i kontekstualne te identitetske faktore kao važne a koji su takošer sastavni dio relacijske teorije. Ističu i važnost razgovora o iskustvima poniženja te manjak svijesnosti o afektivnom iskustvu srama. Samim time i važnosti razgovora o tom iskustvu u kontekstu profesionalnih aktivnosti i odnosa.

Rezultati povezanosti između duljine uključenosti u superviziju i preferiranih supervizijskih stilova supervizora ukazuju da je duljina uključenosti u superviziju statistički značajno povezana s atraktivnim i interpersonalno senzitivnim stilom supervizora. Pozitivna laka povezanost pokazuje da supervizanti koji su dulje vremena uključeni u superviziju više preferiraju atraktivan i interpersonalno senzitivan stil supervizora. Povezanost između duljine uključenosti u superviziju i preferencija za stil supervizora usmjeren na cilj nije se pokazala statistički značajnom.

Analiza povezanosti između duljine uključenosti u superviziju i očekivanja od supervizije je pokazala da postoji statistički značajna povezanost između duljine uključenosti u superviziju i podržavajućih – osnažujućih – pomažućih očekivanja. Pozitivan smjer korelacije pokazuje da supervizanti koji su dulje uključeni u superviziju imaju više izražena podržavajuća -osnažujuća - pomažuća očekivanja. Povezanost između duljine uključenosti u superviziju i očekivanja vezanih za dobivanje uvida u radne procese i odnose i obrazovno-podučavajućih očekivanja se nije pokazala statistički značajnom.

Što se tiče odnosa između preferencija supervizorovog stila i očekivanja od supervizije od strane supervizanata, rezultati pokazuju da postoji statistički značajna povezanost između preferencija ka atraktivnom stilu supervizora i sva tri ispitivana očekivanja od supervizije. Pozitivan smjer korelacije pokazuje da supervizanti koji više preferiraju atraktivan stil supervizora imaju više izražena podržavajuća – osnažujuća – pomažuća očekivanja, više izražena očekivanja vezana za dobivanje uvida u radne procese i odnose te više izražena obrazovna-podučavajuća očekivanja. Statistički značajna povezanost se pokazala i između preferencija ka interpersonalno senzitivnom stilu supervizora i podržavajućih – osnažujućih – pomažućih očekivanja i očekivanja vezanih za dobivanje uvida u radne procese i odnose. Povezanost između preferencija k interpersonalno senzitivnom stilu supervizora i obrazovno-podučavajućih očekivanja od supervizije se nije pokazala statistički značajnom. Rezultati odnosa između preferencija k stilu supervizora usmjerenom na cilj i očekivanja od supervizije su pokazali da postoji statistički značajna povezanost između preferencija prema navedenom stilu i očekivanja vezanih za dobivanje uvida u radne procese i odnose. Pozitivna umjerena povezanost pokazuje da supervizanti koji više preferiraju stil supervizora usmjeren na cilj imaju više izražena očekivanja vezana za dobivanje uvida u radne procese i odnose. Preferencije stila supervizora usmjerenog na cilj se nisu pokazale statistički značajno povezanim s podržavajuće-osnažujuće-pomažućim očekivanjima odnosno s obrazovno-podučavajućim očekivanjima od supervizije.

Analiza povezanosti između očekivanja supervizanata od supervizije i relacijskog ponašanja pokazuje da postoji statistički značajna povezanost između podržavajućih – osnažujućih -pomažućih i obrazovnih - podučavajućih očekivanja. Pozitivna povezanost pokazuje da supervizanti koji imaju viša podržavajuće-osnažujuće-pomažuća odnosno obrazovna-podučavajuća očekivanja imaju i veću percipiranu uporabu pet relacijskih ponašanja tijekom supervizijskih susreta. Povezanost između očekivanja vezanih za dobivanje uvida u radne procese i odnose i relacijskog ponašanja se nije pokazala statistički značajnom.

Rezultati pokazuju i da postoji statistički značajna povezanost između relacijskog ponašanja i sva tri mjerena aspekta relacijske supervizije. Pozitivno umjerena korelacija pokazuje da supervizanti koji iskazuju veću percipiranu uporabu pet relacijskih ponašanja tijekom supervizijskih susreta iskazuju u većoj mjeri autoritet i uzajamnost, glavni način supervizorovog sudjelovanja i relevantne podatke za superviziju kao važne aspekte relacijskog pristupa u superviziji.

Analiza odnosa između očekivanja od supervizije i doživljaja iskustva odnosa kroz aspekte relacijske supervizije pokazuju na različitost međusobnih odnosa. Statistički značajna povezanost se pokazala između podržavajućih-osnažujućih-pomažućih očekivanja supervizanata od supervizije i autoriteta i uzajamnosti kao važnog aspekta relacijskog pristupa u superviziji. Pozitivna laka povezanost pokazuje da supervizanti koji imaju od supervizije viša podržavajuća-osnažujuća-pomažuća očekivanja, iskazuju u većoj mjeri autoritet i uzajamnost kao važan aspekta relacijskog pristupa u superviziji. Podržavajuća-osnažujuća-pomažuća očekivanja se nisu pokazali statistički značajno povezanim sa druga dva aspekta relacijske supervizije. Rezultati upućuju i na statistički značajnu povezanost između očekivanja vezana za dobivanje uvida u radne procese i odnose i sva tri aspekta relacijske supervizije. Povezanost između obrazovno-podučavajućih očekivanja supervizanata od supervizije i sva tri aspekta relacijske supervizije se nisu pokazali statistički značajnim − autoritet i uzajamnost, glavni način supervizorovog sudjelovanja i relevantne podatke za superviziju.

Rezultati pokazuju da postoji statistički značajna povezanost između aspekata relacijskog pristupa u superviziji i doživljaja stila supervizora. Supervizanti koji u većoj mjeri percipiraju autoritet i uzajamnost kao važan aspekt relacijskog pristupa u superviziji više percipiraju i sva tri stila supervizora − atraktivan, profesionalno senzitivan te stil orijentiran na cilj. Povezanost između aspekta glavnog načina supervizorovog sudjelovanja i stilova supervizora se nije pokazala statistički značajnom. Aspekt relacijskog pristupa u superviziji koji se odnosi na relevantne podatke za superviziju se pokazao statistički značajno povezanim s profesionalno senzitivnim stilom i stilom orijentiranim na cilj. Pozitivan smjer korelacije pokazuje da supervizanti koji u većoj mjeri percipiraju relevantne podatke za superviziju kao važan aspekt relacijskog pristupa u superviziji više i percipiraju profesionalno senzitivan stil i stil supervizora orijentiran na cilj. Aspekt relacijskog pristupa u superviziji koji se odnosi na glavni način supervizorovog sudjelovanja se nije pokazao statistički značajno povezanim s niti jednim od mjerenih stilova supervizora.

Što se tiče odnosa relacijskog ponašanja supervizora i doživljaja pojedinih stilova supervizora, rezultati pokazuju da je stupanj relacijskog ponašanja supervizora statistički značajno povezan sa doživljajima sva tri stila supervizora. Konkretnije, pozitivna korelacija pokazuje da supervizanti koji iskazuju veću percipiranu uporabu pet relacijskih ponašanja tijekom supervizijskih susreta više i percipiraju pojedine stilove supervizora.

Rezultati analize povezanosti između relacijskog ponašanja i zadovoljstva supervizijom supervizanata pokazuju da postoji statistički značajna pozitivna umjerena povezanost, odnosno da su supervizanti koji iskazuju veću percipiranu uporabu pet relacijskih ponašanja tijekom supervizijskih susreta zadovoljniji supervizijom.

Analiza povezanosti između aspekata relacijskog pristupa u superviziji i zadovoljstva supervizijom je pokazala da postoji statistički značajna pozitivna laka povezanost između autoriteta i uzajamnosti kao važnog aspekta relacijskog pristupa u superviziji i zadovoljstva supervizijom, odnosno da su supervizanti koji u većoj mjeri percipiraju autoritet i uzajamnost kao važan aspekt relacijskog pristupa u superviziji zadovoljniji supervizijom. Analiza međuodnosa između doživljaja stila supervizora i zadovoljstva supervizijom je pokazala na statistički značajnu povezanost između zadovoljstva supervizijom i doživljaja sva tri stila supervizora.

Rezultati povezanosti između zadovoljstva supervizijom i očekivanja od supervizije su pokazali na statistički značajnu povezanost zadovoljstva sa supervizijom i podržavajuće-osnažujuće-pomažuća očekivanja i obrazovna-podučavajuća očekivanja. Navedeno pokazuje da supervizanti koji iskazuju veći stupanj zadovoljstva supervizijom imaju viša podržavajuća-osnažujuća-pomažuća i obrazovna-podučavajuća očekivanja od supervizije.

U zaključnim razmatranjima je sadržan sistematiziran i koncizan pregled najvažnijih rezultata istraživanja, čiji je krajnji cilj provjera hipoteza, kao i odgovori na postavljena fundamentalna pitanja. Analizirani i prezentovani rezultati istraživanja, kao i zaključna razmatranja potvrdili su

postojanje povezanosti između očekivanja supervizanata od supervizije, u odnosu na stil rada supervizora i primjenu elemenata relacijske teorije. Rezultati su pokazali da su supervizanti koji u većoj mjeri percipiraju autoritet i uzajamnost kao važan aspekt relacijskog pristupa u superviziji zadovoljniji supervizijom dok ostala dva aspekta supervizijske matrice temeljem relacijske teorije nisu značajna za percepciju zadovoljstva supervizijom. Također, rezultati su pokazali da supervizanti koji su zadovoljniji supervizijom više percipiraju sva tri stila supervizora te je uz viši stupanj zadovoljstva supervizijom usko povezano supervizantovo posjedovanje viših podržavajuće-osnažujućih-pomažućih i obrazovno-podučavajućih očekivanja od supervizije. Rezultati su pokazali daje primjena relacijske teorije posebno značajna za kvalitetan odnos između supervizora i supervizanta i postizanje boljih rezultata u procesu supervizije, što je vidljivo kroz rezultate istraživanja koji su pokazali da su supervizanti koji iskazuju veću percipiranu uporabu pet relacijskih ponašanja tijekom supervizijskih susreta zadovoljniji supervizijom. Također su rezultati istraživanja pokazali da se ne može zaključiti da postoji razlika između supervizora sa i bez dodatnih edukacija iz psihoterapijskih pravaca s obzirom na njihovo znanje o relacijskoj teoriji i primjeni aspekata relacijske teorije u grupnoj superviziji u psihosocijalnom radu jer su rezultati pokazali da supervizori iskazuju podjednaku razinu znanja o relacijskoj teoriji neovisno o pohađanju edukacije iz područja psihoterapije te da ne postoji značajna razlika u procjenama sva tri provjeravana aspekta relacijske teorije između supervizora koji su pohađali edukaciju iz područja psihoterapije i onih koji nisu. Također su rezultati istraživanja pokazali da se može samo djelomično tvrditi da supervizori koji imaju edukacije iz psihoterapijskih pravaca, posjeduju znanja o relacijskoj teoriji koja primjenjuju u svom radu te imaju bolji stil rada i zadovoljniji su odnosom sa supervizantom. Rezultati kvalitativnog djela istraživanja pokazuju da je evidentna razlika između supervizora koji su ujedno i psihoterapeuti humanističkih i psihodinamskih psihoterapijskih modaliteta u odnosu na supervizore koji nisu ujedno i psihoterapeuti. Ta evidentna razlika odnosi se na znanje, vještine i razumijevanje koje je utemeljeno u relacijskoj teoriji supervizijskog rada te njihovo viđenje važnosti primjene relacijske teorije i načina rada za zadovoljstvo odnosom u superviziji.

Rezultati istraživanja su također potvrdili da postoje razlike u očekivanju supervizanata u odnosu na stil i način rada i kvalitet odnosa sa supervizorom s obzirom na godine iskustva.

Također rezultati pokazuju da nije moguće zaključitida postoji razlika u doživljaju primjene relacijske teorije u superviziji između supervizanata i supervizora jer dobiveni rezultati ne ukazuju na značajnost razlike u odnosu na hipotezu.

Vezano uz ***generalnu hipotezu*** rezultati istraživanja ukazuju da je hipoteza djelomično potvrđena jer su rezultati kvantitativnog i kvalitativnog djela istraživanja pokazali da je zadovoljstvo odnosom između supervizora i supervizanta posebno važno za kvalitetnu i uspješnu grupnu superviziju u psihosocijalnom radu. Rezultati kvantitativnog dijela istraživanja su pokazali da su kao naročito važni relacijski aspekti odnosa vezani uz autoritet i uzajamnost i da oni posebno utječu na zadovoljstvo odnosom. Rezultati su također pokazali da supervizantova percepcija pet relacijskih ponašanja značajno utječe na zadovoljstvo supervizijom te da percepcija relacijskog ponašanja od strane supervizora koja se odnosi na autoritet i uzajamnost ukazuje na percepciju vlastitog stila kao interpersonalno senzitivnog, što je potvrda da oni supervizori koji pridaju značaj kvalitetnom i senzibiliziranom odnosu sa supervizantom dovode do postizanja više razine zadovoljstva supervizanata što se direktno odražava na kvalitetu supervizije i motiviranost za daljim sudjelovanjem u superviziji

1. **Mišljenje i prijedlog Komisije**

Na osnovu svega prethodno navedenog Komisija konstatuje sljedeće činjenice:

Radnu verziju doktorske disertacije kandidat je prezentovao pred Komisijom koja je imala nekoliko sugestija više tehničke prirode.

Nakon izvršenih korekcija doktorska disertacija je upućena na Univerzitet u Sarajevu radi provjere plagijarizma.

Nakon provjere Komisija je izvršila detaljan uvid i utvrdila da se detektovana podudarnost odnosi na zakonsku regulativu i druga istraživanja uz navođenje izvora, tako da je doktorska disertacija samostalno znantveno djelo. Kandidat mr. Velimir Dugandžić je tokom izrade doktorske disertacije pokazao da posjeduje širok spektar teorijskih znanja iz tematike ove disertacije, kao i da vlada metodama i tehnikama znanstveno-istraživačkog rada, te da posjeduje sposobnost opservacije, povezivanja, kritičke analize i izvođenja relevantnih zaključaka značajnih za ovu disertaciju. U toku izrade doktorske disertacije kandidat je koristio obimnu recentnu literaturu koja korenspondira sa predmetom istraživanja. Kroz izradu ove doktorske disertacije kandidat je pokazao da je u potpunosti osposobljen za samostalna znanstvena istraživanja, kako teorijska tako i empirijska.

Komisija smatra i jednoglasno konstatuje da doktorska disertacija zadovoljava sve relevantne kriterije naučnog rada. Cijeneći iskazane karakteristike, obilježja i ocjene analiziranog rada, **Komisija predlaže Vijeću Fakulteta političkih nauka Univerziteta u Sarajevu da usvoji ovaj Izvještaj i zakaže javnu odbranu doktorske disertacije „RELACIJSKA PARADIGMA SUPERVIZIJE U PSIHOSOCIJALNOM RADU“, doktorskog kandidata mr. VELIMIRA DUGANDŽIĆA.**



**KOMISIJA:**

Prof. dr. Sanela Šadić, predsjednica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof dr. Suada Buljubašić, mentorica i članica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prof. dr. Nedreta Šerić, članica

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_